Lora del Rijas

Lora del Rijas () – miestas pietų Ispanijoje, Andalūzijoje, Sevilijos provincijoje, 55 km į šiaurės rytus nuo Sevilijos, prie Gvadalkivyro upės. Praeina Sevilijos–Kordobos geležinkelis. Gaminamas alyvų aliejus, konservai. Apylinkėse auginami buliai koridoms.

Yra Švč. Dievo Motinos Dangun ėmimo bažnyčia (XV a.), barokiniai savivaldybės rūmai, Setefiljos koplyčia.

 Istorija 
Lora del Rijas siejamas su Plinijaus Vyresniojo minima romėnų gyvenviete Aksatiana (). Maurų laikais pradėta vadinti Lavra (). Ferdinandas III miestą atkovojo 1243 m. ir dovanojo Maltos Ordinui.

 Šaltiniai 

Kategorija:Andalūzijos miestai